CELEX: 32019D0961
Language: fi
Date: 2019-06-07 00:00:00
Title: Komission täytäntöönpanopäätös (EU) 2019/961, annettu 7 päivänä kesäkuuta 2019, tietyn kreosootilla ja muilla kreosoottiin liittyvillä aineilla käsitellyn puun käytön ja markkinoille saattamisen rajoittamista koskevan Ranskan tasavallan toteuttaman väliaikaisen toimenpiteen hyväksymisestä kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 129 artiklan mukaisesti (tiedoksiannettu numerolla C(2019) 4122) (ETA:n kannalta merkityksellinen teksti.)

12.6.2019   
               
               
                  FI
               
               
                  Euroopan unionin virallinen lehti
               
               
                  L 154/44
               
            
         KOMISSION TÄYTÄNTÖÖNPANOPÄÄTÖS (EU) 2019/961,
         annettu 7 päivänä kesäkuuta 2019,
         tietyn kreosootilla ja muilla kreosoottiin liittyvillä aineilla käsitellyn puun käytön ja markkinoille saattamisen rajoittamista koskevan Ranskan tasavallan toteuttaman väliaikaisen toimenpiteen hyväksymisestä kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 129 artiklan mukaisesti
         
            
               (tiedoksiannettu numerolla C(2019) 4122)
            
         
         (Ainoastaan ranskankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 129 artiklan 2 kohdan,
         sekä katsoo seuraavaa:
         
                     (1)
                  
                  
                     Tietyn käsitellyn puun käytön ja markkinoille saattamisen rajoittamisesta 18 päivänä joulukuuta 2018 annetulla määräyksellä, jäljempänä ’määräys’, joka julkaistiin Ranskan tasavallan virallisessa lehdessä 11 päivänä tammikuuta 2019, Ranska toteutti asetuksen (EY) N:o 1907/2006 129 artiklan 1 kohdan mukaisesti väliaikaisen toimenpiteen, jäljempänä ’väliaikainen toimenpide’, koska se katsoi, että sillä on perustellut syyt uskoa, että tarvitaan kiireellisiä toimia ympäristön suojelemiseksi niiltä riskeiltä, joita kreosootilla (CAS-nro 8001-58-9, EY-nro 232-287-5), kreosoottiöljyllä (CAS-nro 61789-28-4, EY-nro 263-047-8), kivihiilitervan tisleillä, naftaleeniöljyillä (CAS-nro 84650-04-4, EY-nro 283-484-8), kreosoottiöljyn asenafteenifraktiolla (CAS-nro 90640-84-9, EY-nro 292-605-3), kivihiilitervan ylemmillä tisleillä (CAS-numero 65996-91-0, EY-nro 266-026-1), antraseeniöljyllä (CAS-nro 90640-80-5, EY-nro 292-602-7), raaoilla kivihiilitervahappoöljyillä (CAS-nro 65996-85-2, EY-nro 266-019-3), puukreosootilla (CAS-nro 8021-39-4, EY-nro 232-419-1) ja alkalisilla uutejäännöksillä (kivihiili) (CAS-nro 122384-78-5, EY-nro 310-191-5) – joko sellaisenaan tai yhden tai useamman muun aineen kanssa sekoitettuna – käsitelty puu aiheuttaa ympäristön vesi- ja/tai maaosa-alueille, jäljempänä ’käsitelty puu’.
                  
               
                     (2)
                  
                  
                     Väliaikaisessa toimenpiteessä, jota aletaan soveltaa 23 päivänä huhtikuuta 2019, on kyse käsitellyn puun markkinoille saattamisen ja paikalleen asentamisen kieltämisestä. Väliaikaisessa toimenpiteessä todetaan, että käsiteltyä puuta ei saa käyttää uudelleen eikä sitä käyttänyt henkilö saa käyttää sitä muuhun tarkoitukseen. Näitä kieltoja sovelletaan riippumatta päivämäärästä, jona puu käsiteltiin.
                  
               
                     (3)
                  
                  
                     Asetuksen (EY) N:o 1907/2006 129 artiklan 1 kohdan mukaisesti Ranska ilmoitti väliaikaisesta toimenpiteestä 25 päivänä helmikuuta 2019 komissiolle ja 5 päivänä maaliskuuta 2019 Euroopan kemikaalivirastolle, jäljempänä ’kemikaalivirasto’, ja muille jäsenvaltioille.
                  
               
                     (4)
                  
                  
                     Määräyksessä sallitaan poikkeuksena, että kreosootilla (CAS-nro 8001-58-9, EY-nro 232-287-5) käsiteltyä puuta voidaan saattaa markkinoille ja asentaa raiteiden ratapölkyiksi ja että puun haltija voi käyttää tällaista ratapölkkyinä jo käytettyä puuta uudelleen samaan käyttötarkoitukseen määrittelemättömän ajan. Määräyksessä sallitaan poikkeuksena myös, että mainitulla aineella käsitelty, voima- tai telepylväinä käytettäväksi tarkoitettu puu voidaan saattaa markkinoille ja asentaa paikalleen 23 päivään lokakuuta 2019 asti ja että tietyin edellytyksin jotkin toimijat voivat hakea kyseisen määräajan pidentämistä.
                  
               
                     (5)
                  
                  
                     Komissio tarkasteli määräystä ja Ranskan toimittamia tieteellisiä ja teknisiä tietoja. Lisäksi komissio antoi REACH-asetuksen ja luokituksia ja merkintöjä koskevien asetusten mukaisten toimivaltaisten viranomaisten (CARACAL) 19 päivänä maaliskuuta 2019 pidetyssä kokouksessa jäsenvaltioiden toimivaltaisille viranomaisille ja sidosryhmille tilaisuuden esittää kantansa määräykseen.
                  
               
                     (6)
                  
                  
                     Koska komissiolla on vain vähän aikaa tehdä asetuksen (EY) N:o 1907/2006 129 artiklan 2 kohdan nojalla päätös väliaikaisista toimenpiteistä, komission on perustettava päätöksensä pääasiallisesti Ranskan sille toimittamiin tietoihin.
                  
               
                     (7)
                  
                  
                     Asetuksen (EY) N:o 1907/2006 liitteessä XVII olevassa 31 kohdassa kielletään jo yhdeksällä määräyksessä tarkoitetulla aineella tai niitä sisältävällä seoksella käsitellyn puun saattaminen markkinoille, koska niillä tiedetään olevan karsinogeenisia vaikutuksia. Kyseisiin aineisiin liittyvä huoli johtuu myös siitä, että jotkin niiden osat ovat heikosti hajoavia. Mainitun kohdan 2 kohdan b alakohdassa kuitenkin sallitaan mainitun kohdan 2 kohdan a alakohdan mukaisesti teollisuus- tai ammattikäytössä käsitellyn, markkinoille ensimmäistä kertaa saatetun tai paikalla uudelleenkäsiteltävän puun käyttö vain ammatti- ja teollisuuskäyttöön, esimerkiksi rautateihin, voima- ja telelinjoihin, aitaamiseen, maatalouteen (esimerkiksi puita tukeviin paaluihin) ja satamiin sekä vesiväyliin. Lisäksi mainitun kohdan 2 kohdan c alakohdassa sallitaan ennen 31 päivää joulukuuta 2002 käsitellyn puun saattaminen käytetyn puun markkinoille uudelleen käytettäväksi.
                  
               
                     (8)
                  
                  
                     Komission direktiivillä 2011/71/EU (2) hyväksytään kreosootin (CAS-nro 8001-58-9, EY-nro 232-287-5) käyttö lisäaineena valmisteryhmään 8 kuuluvissa biosidivalmisteissa 30 päivään huhtikuuta 2018 asti; hyväksyntä perustui arviointiin, jossa tarkasteltiin, voidaanko kreosoottia sisältävien puunsuoja-aineiden olettaa täyttävän Euroopan parlamentin ja neuvoston direktiivin 98/8/EY (3) 5 artiklan vaatimukset. Komission täytäntöönpanopäätöksellä (EU) 2017/2334 (4) kreosootin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivää lykättiin 31 päivään lokakuuta 2020. Muita kahdeksaa asetuksen (EY) N:o 1907/2006 liitteessä XVII olevassa 31 kohdassa mainittua ainetta ei ole hyväksytty käytettäväksi tehoaineina biosidivalmisteissa, eikä niihin sovelleta Euroopan parlamentin ja neuvoston asetuksen (EU) N:o 528/2012 (5) 89 artiklan siirtymäsäännöksiä, minkä vuoksi niitä sisältäviä biosidivalmisteita ei saa saattaa markkinoille tai käyttää unionissa.
                  
               
                     (9)
                  
                  
                     Vastavuoroista tunnustamista koskevien hakemusten osalta, jotka koskivat Ruotsin asetuksen (EU) N:o 528/2012 mukaisesti kreosoottia sisältäville biosidivalmisteille myöntämiä kolmea lupaa, Ranska antoi luvan kyseisten hakemusten piiriin kuuluvien tuotteiden käytölle ainoastaan raiteiden ratapölkkyjen käsittelyyn mutta ei muuhun puunkäsittelykäyttöön (6). Täytäntöönpanopäätöksessä (EU) 2018/1297 (7) komissio totesi, että Ranskan poikkeaminen vastavuoroisesta tunnustamisesta oli perusteltua ympäristönsuojelun ja ihmisten terveyden ja elämän suojelemisen perusteella siten kuin asetuksen (EU) N:o 528/2012 37 artiklan 1 kohdan a ja c alakohdassa yhdessä mainitun asetuksen 37 artiklan 1 kohdan toisen alakohdan kanssa tarkoitetaan.
                  
               
                     (10)
                  
                  
                     Vaikka Ranska kieltäytyi antamasta lupaa kreosoottia sisältävien biosidivalmisteiden muulle puunkäsittelykäytölle kuin raiteiden ratapölkkyjen käsittelylle, asetuksen (EY) N:o 1907/2006 liitteessä XVII oleva 31 kohta – edellyttäen että mainitun kohdan 2 kohdan b alakohdassa säädetyt edellytykset täyttyvät – tai asetus (EU) N:o 528/2012 eivät estä tällaisen kreosootilla käsitellyn puun saattamista markkinoille ensimmäistä kertaa tai paikalleen asentamista Ranskan alueella tai minkään kreosootilla ennen 31 päivää joulukuuta 2002 käsitellyn puun saattamista Ranskan käytetyn puun markkinoille uudelleen käytettäväksi.
                  
               
                     (11)
                  
                  
                     Ranskan esittämien tieteellis-teknisten tekijöiden mukaan luvan antamiseksi kreosoottia (CAS-nro 8001-58-9, EY-nro 232-287-5) sisältävien biosidivalmisteiden käytölle (8) tehdyissä Ruotsin viranomaisten arvioissa ja ANSESin arvioinnissa todetut, kreosootilla käsitellyn puun ulkokäyttöön ja puun kosketukseen maaperään tai puun asentamiseen makeaan tai suolaiseen veteen liittyvät altistumistasot ylittävät asianmukaiset arvioidut vaikutuksettomat pitoisuudet, mikä viittaa siihen, että tällaisille ympäristön osa-alueille aiheutuvat riskit eivät ole riittävästi hallinnassa. Ranskan toimenpiteen tarkoituksena on suojella ympäristöä tästä aiheutuvalta riskiltä. Raiteiden ratapölkkyihin, jotka ovat ulkokäytössä mutta eivät joudu kosketuksiin maaperän kanssa ja joita ei asenneta makeaan tai suolaiseen veteen, liittyvät altistustasot eivät kuitenkaan ylitä asianmukaisia arvioituja vaikutuksettomia pitoisuuksia. Jotta voidaan ajoissa rajoittaa mahdollisimman hyvin tällaisesta käsitellyn puun käytöstä ympäristölle aiheutuvia vaikutuksia, Ranskan toteuttamaa toimenpidettä olisi pidettävä kiireellisenä asetuksen (EY) N:o 1907/2006 129 artiklan 1 kohdan mukaisesti. Komissio katsoi täytäntöönpanopäätöksessään (EU) 2018/1297, että Ranskan päätökset olla antamatta lupaa kyseisille biosidivalmisteille muuta puun käsittelyä kuin raiteiden ratapölkkyjen käsittelyä varten ovat perusteltuja, ja niiden suojaava vaikutus alkaa 23 päivänä huhtikuuta 2019. Tällaisen käsitellyn puun käytöstä aiheutuviin riskeihin ei kuitenkaan edelleenkään puututa kokonaisuudessaan, jos tällaista käsiteltyä puuta voidaan edelleen saattaa markkinoille ja asentaa paikalleen Ranskan alueella, kun käsittely on tapahtunut Ranskan alueen ulkopuolella. Sen vuoksi tällaista markkinoille saattamista ja paikalleen asentamista on kiireellisesti rajoitettava samassa aikataulussa eli 23 päivästä huhtikuuta 2019 alkaen.
                  
               
                     (12)
                  
                  
                     Väliaikainen toimenpide voidaan katsoa kreosootilla (CAS-nro 8001-58-9, EY-nro 232-287-5) käsitellyn puun osalta asetuksen (EY) N:o 1907/2006 129 artiklan 1 kohdan mukaisesti perustelluksi.
                  
               
                     (13)
                  
                  
                     Ranska totesi myös, että johdetun vähimmäisvaikutustason määrittäminen kreosootille aineena, jonka osalta ei voida määritellä kynnysarvoa, kemikaaliviraston ohjeiden mukaisesti vastaa 10– 5:n riskiä työntekijöille ja että arvioinnin, jonka Ruotsi teki asetuksen (EU) N:o 528/2012 nojalla, mukaan riski kuluttajille on vähäinen.
                  
               
                     (14)
                  
                  
                     Ranskan toimittamien tieteellisten ja teknisten lisätietojen perusteella asetuksen (EY) N:o 1907/2006 liitteessä XVII olevassa 31 kohdassa mainitut muut kahdeksan ainetta kuin kreosootti ovat niiden osien kemiallisten, toksisten tai ekotoksisten ominaisuuksien samankaltaisuuden perusteella samanlaisia kuin kreosootti, joten millä tahansa näistä aineista käsitellyn puun käytöstä ympäristölle aiheutuvat riskit ovat samanlaiset. Sen vuoksi väliaikainen toimenpide voidaan katsoa millä tahansa näistä aineista käsitellyn puun osalta asetuksen (EY) N:o 1907/2006 129 artiklan 1 kohdan mukaisesti perustelluksi.
                  
               
                     (15)
                  
                  
                     Määräyksessä asetetaan velvoitteita käsitellystä puusta syntyvän jätteen käsittelyä varten. Koska jäte ei ole asetuksen (EY) N:o 1907/2006 3 artiklassa tarkoitettu aine, seos tai esine, komissio katsoo, että määräyksen säännökset, joilla asetetaan tällaisia velvoitteita, mukaan lukien tällaisen jätteen määritteleminen vaaralliseksi, eivät kuulu tämän päätöksen soveltamisalaan.
                  
               
                     (16)
                  
                  
                     Vaikka väliaikainen toimenpide täyttäisi asetuksen (EY) N:o 1907/206 vaatimukset ja etenkin mainitun asetuksen liitteessä XVII olevan 31 kohdan vaatimukset, koska se sisältää aineen markkinoille saattamista tai käyttöä koskevan rajoituksen, mainitun asetuksen 129 artiklan 3 kohdassa edellytetään, että Ranska aloittaa unionin rajoitusmenettelyn toimittamalla kemikaalivirastolle asiakirja-aineiston liitteen XV mukaisesti, jäljempänä ’liitteen XV mukainen asiakirja-aineisto’, kolmen kuukauden kuluessa tämän päätöksen päivämäärästä. Mainitussa liitteen XV mukaisessa asiakirja-aineistossa olisi myös esitettävä perustelut väliaikaisen toimenpiteen mukaisille poikkeusehdotuksille sekä arviointi ihmisten terveydelle aiheutuvasta riskistä.
                  
               
                     (17)
                  
                  
                     Sen vuoksi väliaikainen toimenpide olisi hyväksyttävä.
                  
               
                     (18)
                  
                  
                     Ottaen huomioon asetuksen (EY) N:o 1907/2006 129 artiklan 3 kohdassa asetettu määräaika unionin rajoitusmenettelyn aloittamiselle ja asiakirja-aineiston toimittamiselle kemikaalivirastolle ja jotta asetuksen (EY) N:o 1907/2006 73 artiklan 2 kohdan mukaisesti tehtävän päätöksen antamiselle annettaisiin riittävästi aikaa, lupaa olisi sovellettava 27 kuukauden ajan.
                  
               
                     (19)
                  
                  
                     Tämä päätös ei millään tavalla estä komissiota antamasta asetuksen (EY) N:o 1907/2006 73 artiklan mukaista päätöstä, jos mainitun asetuksen 68 artiklassa säädetyt edellytykset täyttyvät.
                  
               
                     (20)
                  
                  
                     Tämä päätös on asetuksen (EY) N:o 1907/2006 133 artiklalla perustetun komitean lausunnon mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Hyväksytään Ranskan komissiolle 25 päivänä helmikuuta 2019 ilmoittama väliaikainen toimenpide, joka koskee tietyn käsitellyn puun käytön ja markkinoille saattamisen rajoittamista, jäljempänä ’väliaikainen toimenpide’, 27 kuukauden ajaksi tämän päätöksen voimaantulopäivästä, jollei 2 kohdasta muuta johdu.
            
            
               2.   Hyväksyminen lakkaa olemasta voimassa aikaisimpana seuraavista päivämääristä, jos jokin niistä on ennen 1 kohdassa tarkoitetun keston päättymistä:
               
                           a)
                        
                        
                           jos väliaikaista toimenpidettä koskeva unionin rajoitusmenettely johtaa asetuksen (EY) N:o 1907/2006 liitteen XVII muuttamiseen, päivämäärä, jona kyseistä muutosta aletaan soveltaa;
                        
                     
                           b)
                        
                        
                           kuusi kuukautta sen jälkeen, kun väliaikaista toimenpidettä koskeva unionin rajoitusmenettely saatetaan päätökseen ilman, että komissio ehdottaa rajoitusluonnosta.
                        
                     
         
         
            2 artikla
            Tämä päätös on osoitettu Ranskan tasavallalle.
         
         
            Tehty Brysselissä 7 päivänä kesäkuuta 2019.
            
               
                  Komission puolesta
               
               Elżbieta BIEŃKOWSKA
               
                  Komission jäsen
               
            
         
         
            (1)  EUVL L 396, 30.12.2006, s. 1.
         
            (2)  Komission direktiivi 2011/71/EU, annettu 26 päivänä heinäkuuta 2011, Euroopan parlamentin ja neuvoston direktiivin 98/8/EY muuttamisesta kreosootin lisäämiseksi tehoaineena liitteeseen I (EUVL L 195, 27.7.2011, s. 46).
         
            (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).
         
            (4)  Komission täytäntöönpanopäätös (EU) 2017/2334, annettu 14 päivänä joulukuuta 2017, kreosootin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivän lykkäämisestä (EUVL L 333, 15.12.2017, s. 64).
         
            (5)  Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).
         
            (6)  Päätökset FR-2017-0034, FR-2017-0035 ja FR-2017-0036, kaikki annettu 23 päivänä huhtikuuta 2018, ja Ranskan elintarvike-, ympäristö- sekä työterveys- ja työturvallisuusasioista vastaavan viranomaisen (ANSES) tekemän arvioinnin päätelmät, annettu 19 päivänä toukokuuta 2017, jotka on korvattu ANSESin 30 päivänä toukokuuta 2018 antamilla päätelmillä.
         
            (7)  Komission täytäntöönpanopäätös (EU) 2018/1297, annettu 25 päivänä syyskuuta 2018, Ranskan ehdottamasta Euroopan parlamentin ja neuvoston asetuksen (EU) N:o 528/2012 37 artiklan mukaisesta poikkeuksesta kreosoottia sisältäviä biosidivalmisteita koskevan luvan vastavuoroiseen tunnustamiseen (EUVL L 243, 27.9.2018, s. 19).
         
            (8)  Ks. seuraava raportti: Conseil général du l'environnement et du développement durable, Evaluation des impacts d'une interdiction d'utilisation de la créosote en France, Rapport no 010963–01, toukokuu 2017 [http://cgedd.documentation.developpement-durable.gouv.fr/documents/cgedd/010963-01_rapport.pdf].